Rodion Malinovski
Rodion Yakovleviç Malinovski (rus. Родион Яковлевич Малиновский, 10 (22) noyabr 1898, Odessa, Xerson quberniyası – 31 mart 1967[…], Moskva) — Sovet İttifaqı Marşalı (1944),iki dəfə Sovet İtfaqı Qəhrəmanı (1945,1958), Yuqoslaviya Xalq Qəhrəmanı (1964),1926-cı ildən Sov.İKP üzvü. Sovet Ordusunda 1919-cu ildən xidmət etmişdir. M. V. Frunze ad. Hərbi Akademiyanı bitirmişdir (1930). Rusiyada Vətəndaş müharibəsinin və 1937-1938-ci illərdə İspaniyada Vətəndaş müharibəsinin iştirakçısı olmuşdur. Böyük Vətən müharibəsində Yassı-Kişinyov əməliyyatı, Budapeşt əməliyyatı və s. əməliyyatlara rəhbərlik etmişdir. Müharibədən sonra bir sıra məsul hərbi vəzifələrdə işləmiş, SSRİ müdafiə nazirinin birinci müavini-quru qoşunlarının baş komandanı (1956-1957), SSRİ müdafiə naziri (1957-ci ildən ömrünün sonunadək) olmuşdur. 1952-ci ildən Sov. İKP MK üzvlüyünə namizəd, 1956-cı ildən Sov.İKP MK üzvü secilmişdir. SSRİ Ali Sovetinin (2-7-cı cağırış) deputatı olmuşdur. 5 dəfə Lenin ordeni, "Qələbə" ordeni, 3 Qırmızı Bayraq ordeni, 2 dəfə 1-ci dərəcəli Suvorov ordeni, 1-ci dərəcəli Kutuzov ordeni, medallar və 16 xarici ordenlə təltif edilmişdir. Qızıl meydanda Kreml divarı yanında dəfn olunmuşdur. Zirehli Tank Qoşunları Hərbi Akademiyasına Malinovskinin adı verilmişdir.